CELEX: 62007TA0462
Language: et
Date: 2013-09-16 00:00:00
Title: Kohtuasi T-462/07: Üldkohtu 16. septembri 2013 . aasta otsus — Galp Energia España jt versus komisjon (Konkurents — Keelatud kokkulepped — Hispaania sitke bituumeni turg — EÜ artikli 81 rikkumise tuvastamise otsus — Iga-aastased turu jagamise ja hindade kooskõlastamise kokkulepped — Tõend kartellikokkuleppes osalemise kohta — Trahvisumma arvutamine)

16.11.2013   
            
            
               ET
            
            
               Euroopa Liidu Teataja
            
            
               C 336/13
            
         Üldkohtu 16. septembri 2013. aasta otsus — Galp Energia España jt versus komisjon
   (Kohtuasi T-462/07) (1)
   
   (Konkurents - Keelatud kokkulepped - Hispaania sitke bituumeni turg - EÜ artikli 81 rikkumise tuvastamise otsus - Iga-aastased turu jagamise ja hindade kooskõlastamise kokkulepped - Tõend kartellikokkuleppes osalemise kohta - Trahvisumma arvutamine)
   2013/C 336/25
   Kohtumenetluse keel: inglise
   
      Pooled
   
   
      Hagejad: Galp Energia España, SA (Alcobendas, Hispaania); Petróleos de Portugal (Petrogal), SA (Lissabon, Portugal) ja Galp Energia, SGPS, SA (Lissabon) (esindajad: advokaadid M. Slotboom ja G. Gentil Anastácio)
   
      Kostja: Euroopa Komisjon (esindajad: F. Castillo de la Torre, keda abistasid advokaat J. Rivas Andrés ja solicitor M. Heenan Bróna, hiljem advokaat J. Rivas Andrés)
   
      Ese
   
   Esimese võimalusena nõue tühistada tervikuna või osaliselt komisjoni 3. oktoobri 2007. aasta otsus K(2007) 4441 lõplik, mis käsitleb [EÜ] artikli 81 alusel algatatud menetlust (juhtum COMP/38.710 — Bituumen (Hispaania)) ning teise võimalusena vähendada hagejatele määratud trahvisummat.
   
      Resolutsioon
   
   
               1.
            
            
               Tühistada komisjoni 3. oktoobri 2007. aasta otsuse K(2007) 4441 lõplik, mis käsitleb [EÜ] artikli 81 alusel algatatud menetlust (juhtum COMP/38.710 — Bituumen (Hispaania)), artikkel 1 osas, milles see tuvastab Galp Energía SA, Petróleos de Portugal (Petrogal) SA ja Galp Energia SGPS SA osalemise Hispaania bituumeniturgu puudutavate kokkulepete ja kooskõlastatud tegevuste kogumis, niivõrd kui see kogum hõlmab esiteks turu ja klientide jagamise kokkulepete rakendamise üle järelevalve teostamise süsteemi ja teiseks kompensatsioonimehhanismi, mille eesmärk on hüvitada seoses turu ja klientide jagamise kokkulepetega tekkinud kõrvalekalded.
            
         
               2.
            
            
               Tühistada otsuse K(2007) 4441 lõplik artikkel 3 osas, milles see kohustab Galp Energía’t, Petróleos de Portugal’i (Petrogal) ja Galp Energia’t lõpetama kõnealuse otsuse artiklis 1 tuvastatud rikkumise ja hoiduma edaspidi mistahes tegudest või käitumisest, mis on selles artiklis nimetatud või millel on sarnane eesmärk või tagajärg, niivõrd kui see rikkumine hõlmab esiteks turu ja klientide jagamise kokkulepete rakendamise üle järelevalve teostamise süsteemi ja teiseks kompensatsioonimehhanismi, mille eesmärk on hüvitada seoses turu ja klientide jagamise kokkulepetega tekkinud kõrvalekalded.
            
         
               3.
            
            
               Otsuse K(2007) 4441 lõplik artiklis 2 Galp Energía España’le ja Petróleos de Portugal’ile (Petrogal) määratud trahvisumma on 8 277 500 eurot ning otsuse K(2007) 4441 lõplik artiklis 2 Galp Energia, SGPS-le määratud trahvisumma on 6 149 000 eurot.
            
         
               4.
            
            
               Jätta ülejäänud nõuded rahuldamata.
            
         
               5.
            
            
               Jätta poolte kohtukulud nende endi kanda.
            
         
      (1)  ELT C 51, 23.2.2008.